Tell Me You Love Me World Tour

Tell Me You Love Me World Tour היה סיבוב ההופעות השישי של הזמרת האמריקאית דמי לובאטו, על מנת לתמוך באלבום האולפן השישי שלה "Tell Me You Love Me" משנת 2017. סיבוב ההופעות החל ב-26 בפברואר 2018 בסן דייגו, קליפורניה והסתיים ב-22 ביולי 2018 בפאסו רובלס, קליפורניה. מופעי החימום היו די ג'יי חאלד, קאלני ואיגי אזליה בצפון אמריקה וג'קס ג'ונס וג'וי באירופה. הסיור אמור היה להסתיים בתחילת חודש בנובמבר 2018 בפורטלזה שבברזיל, אך סיבוב ההופעות בוטל לאחר שלובאטו אושפזה בגלל מנת יתר ונכנסה לגמילה לאחר מכן. ב-26 באוקטובר 2017, לובאטו הודיעה לראשונה שהיא הולכת לצאת לסיבוב הופעות בשנת 2018 עם אורח מיוחד. מאוחר יותר באותו יום, היא חשפה שהאורח המיוחד הוא די ג'יי חאלד. במהלך טקס פרסי המוזיקה האמריקאית לשנת 2017, הודיעה לובאטו כי זמרת ה-R&B האמריקאית קלאני תצטרף ללובאטו וחאלד בסיבוב ההופעות כמופע חימום. לובאטו הודיעה ב-"בוקר טוב אמריקה" כי תוכנית הבריאות הנפשית שלה, CAST Centers, תחזור לסיבוב ההופעות כדי לספק מפגשי טיפול וסדנאות בריאות בחינם לאחר שלקחה בהם חלק גם בסיבוב ההופעות Future Now Tour בשנת 2016. במפגשים השתתפו גם דוברי אורח, ביניהם לובאטו עצמה, די. ג'יי חאלד בלאס וגאס, איגי אזליה בזמן ההופעה בברוקלין, קלסי בלריני בנאשוויל ולורן חורגי במיאמי. ב-12 בפברואר 2018 חשפה לובאטו את תאריכי סיבוב ההופעות באירופה, שהיו אמורים להתחיל במאי 2018. בכך ציינה את ההופעות הראשונות באירופה של לובאטו מאז שנת 2015. שלושה ימים לאחר מכן, ב-15 בפברואר 2018, הוכרזו תאריכי ההופעות באמריקה הלטינית בברזיל, ארגנטינה, צ'ילה, אקוודור, קוסטה ריקה ומקסיקו. תאריכי פנמה סיטי הוכרזו ב-7 במרץ. הם היו צפויים להתקיים באפריל ובתחילת מאי, אך בשל בעיות הפקה הודיעה לובאטו ב-10 באפריל כי שמונה מועדי ההופעות באמריקה הלטינית ידחו, ואילו ההופעות המתוכננות בפנמה, אקוודור וקוסטה ריקה בוטלו. תאריכים נוספים באמסטרדם, בלפסט, דבלין וניוקאסל הוכרזו ב-13 במרץ. לובאטו הוסיפה שתי הופעות בפסטיבל מוזיקה באנגליה ובוויילס ב-4 וב-5 באפריל 2018. ב-6 באפריל 2018 הכריזה לובאטו על מופע בפאסו רובלס, בו הראפרית האוסטרלי איגי אזליה תצטרף אליה כמופע החימום. ב-8 במאי הודיעה לובאטו כי המפיק האנגלי ג'קס ג'ונס יצטרף אליה בתאריכי ההופעות בבריטניה כמופע החימום. ב־21 במאי הוכרז כי לובאטו תופיע באטלנטיק סיטי, עם לאוב כמופע חימום. ב-23 במאי הודיעה לובאטו כי הזמרת והמפיקה האוסטרלית ג'וי תתפקד המופע החימום בלג האירופאי. ב-5 ביוני 2018 הוכרזה בקי ג'י כמופע החימום בארגנטינה ובברזיל. הזמר המקסיקני חורחה בלנקו הוכרז כמופע החימום במופעים המקסיקניים. ב-24 ביולי, לאחר אשפוז, הוכרז כי לובאטו לא תופיע באטלנטיק סיטי, שתוכננה להתקיים ב-26 ביולי. לאחר ספקולציות, ב-8 באוגוסט, הוכרז כי ההופעות בצ'ילה, ארגנטינה וברזיל בוטלו בגלל בעיות בריאותיות של לובאטו. למחרת הוכרז כי ההופעות במקסיקו בוטלו גם בגלל אותה סיבה. החזרות לסיור התקיימו בסליפ טריין ארנה בסקרמנטו, קליפורניה. בלג הצפון אמריקאי של הסיור, המופע חולק לחמישה חלקים והדרן. המופע מתחיל במונטאז' של קטעי ווידאו של סיבוב ההופעות. לובאטו עולה מתוך הרצפה ומבצעת את "You Don't Do It for Me Anymore" בתלבושת של שמלה שחורה ומעיל טרנץ'. מתקיים קטע ביניים, שמציג את לובאטו מגלמת גם מומחית בתחום בריאות הנפש וגם מטופלת. לאחר מכן מופיעה לובאטו על הבמה כשהיא שוכבת על ספה של פסיכיאטר בבגד גוף שחור מעור ומגפיי ירך מחודדים, ומבצעת את "Daddy Issues". לובאטו מבצעת את "Cool for the Summer", בליווי אחד עשר רקדנים שמבצעים תנועות הומוארוטיקה. הרקדניות מבצעות ריקוד מסונכרן עם כיסא תוך שלובאטו מבצעת את השיר "Sexy Dirty Love", ואחריו את השיר "Heart Attack" עם רקדני ברייקדאנס. לאחר מכן היא שרה את "Give Your Heart a Break", כאשר הביצוע של לובאטו מלווה ב"Kiss Cam", צילום ממוקד של פרטים בקהל אשר דורש מהם להתנשק. הקטע הבא של המופע מתחיל עם קטע וידאו המציג את לובאטו מתאמנת באמנויות לחימה משולבות תחת לוחם אליפות הלחימה האולטימטיבית, רנדי קוטור. לובאטו ורקדניותיה עוברות בין הקהל לבמה בחלוק בוקסר ורוד, ואז לובאטו מבצעת את "Confident". במהלך ביצוע השיר "Games" הרקדניות מתלבשות בדיוק כמו לובאטו בחלוק שחור ואז הן מסתובבות ברחבי האולם. לובאטו נעלמת במהלך ההופעה ומופיעה מיד בהלבשה תחתונה לבנה בבמה המשנית, הממוקמת בחלק האחורי של האולם. בסיס הבמה מורכב ממיטה מסתובבת לבנה. לובאטו מבצע את "Concentrate" כשהיא מתיישבת על המיטה ומנגן על גיטרה חשמלית. אל לובאטו מצטרפים זוג רקדנים לביצוע השיר "Cry Baby". לובאטו מבצעת את "Lonely" בהמשך, בעוד שני רקדנים גברים מתקרבים אליה. הרקדנים רוקדים, ואילו לובאטו מחליפה בגדים לקפוצ'ון גדול בצבע כחול רויאל ומגפוני סאטן כחולים. לובאטו חוזרת לבמה המרכזית כדי לבצע את "No Promises". לאחר מכן לובאטו מבצעת את "Échame la Culpa " עם לואיס פונסי על מסך הווידאו. לובאטו מופיעה שוב בבגד גוף לבן על פסנתר שחור. מוצג סרטון ביניים המציג את עבודתה הפילנתרופית של לובאטו עם CAST Center. בדרך כלל היא גם מדברת על ההתמודדות שלה עם התמכרויות ובריאות הנפש לפני שהיא מבצעת את "Warrior". לאחר מכן לובאטו מבצעת את "Father" וברגע שההופעה מסתיימת, תמונה של לובאטו ואביה המנוח, פטריק לובאטו מוצגת על מסך הווידאו. לאחר מכן מבצעת לובאטו את "Smoke & Mirrors" בפסנתר. לובאטו חוזרת לבמה בליווי מקהלה אורחת לביצוע " Sorry Not Sorry". לפני הביצוע, אוסף ציוצי שנאה כלפי לובאטו מוצג על מסך הווידאו. לובאטו גם מארחת את מקהלות גברים הומוסקסואלים במספר מופעים במהלך הלג בצפון אמריקה. לובאטו מסיימת את ההופעה עם "Tell Me You Love Me " בזמן שקונפטי נושר מהתקרה ולובאטו נעלמת דרך הבמה. על פי ציון מגזין בילבורד, הלג בצפון אמריקה של סיבוב ההופעות הניב מכירות כרטיסים בסך 20 מיליון דולר והוצג בפני 260,763 מעריצים בכמעל 20 הופעות. המופע המצליח ביותר של הלג הייתה באוהיו, שכללה 22,249 אנשים וגרפה כ-2.9 מיליון דולר. המופע בוושינגטון די. סי. משך את הקהל הגדול ביותר בלג עם סך של 16,141 כרטיסים שנמכרו. סיבוב ההופעות דורג במקום ה-21 בטבלת 100 סיבובי ההופעות הטובים ביותר בצפון אמריקה של "פולסטאר" לשנת 2018 עם סך הכנסות כולל של 37.8 מיליון דולר. רשימת שירים זו היא מהמופע שבוצע ב-10 במרץ 2018 במיניאפוליס, מינסוטה. אין הכוונה לכל תאריכי סיבוב ההופעות. "You Don't Do It for Me Anymore" "Daddy Issues" "Cool for the Summer" "Sexy Dirty Love" "Heart Attack" "Give Your Heart a Break" "Confident" "Games" "Concentrate" "Cry Baby" "Lonely" "No Promises" "Échame la Culpa" "Warrior" "Father" "Smoke & Mirrors" הדרן: "Sorry Not Sorry" הדרן: "Tell Me You Love Me" מדיה וקבצים בנושא Tell Me You Love Me World Tour בוויקישיתוף המופע ב-2 באפריל 2018 בניוארק היה אמור להתקיים במקור ב-21 במרץ, אך נדחה בגלל תנאי מזג אוויר קיצוניים. המופע ב-27 במאי 2018 בסוונסי הוא חלק מ"BBC Music's Biggest Weekend". המופע ב-28 במאי 2018 באנטוורפן תוכנן במקור ל-29 במאי, אך הוקדם בגלל סיבות לוגיסטיות. המופע ב-6 ביוני 2018 בקלן היה אמור להתקיים בהיכל פלדיום, אך הועבר עקב ביקוש רב. המופע ב-9 ביוני 2018 בניומרקט הוא חלק מ-"Summer Saturday Live 2018". המופע ב-24 ביוני 2018 בליסבון הוא חלק מ"רוק בריו 2018". המופע ב-25 ביוני 2018 בלונדון אמור היה להתקיים ב-10 ביוני, אך נדחה בגלל שלובאטו הייתה חולה. המופע בתאריך ה-29 ביוני 2018 בברמינגהם אמור היה להתקיים במקור ב-12 ביוני, אך נדחה בגלל שלובאטו הייתה חולה. המופע ב-22 ביולי 2018 בפאסו רובלס הוא חלק מ"The California Mid-State Fair" (בעברית: יריד אמצע מדינת קליפורניה). המופע ב-28 באפריל 2018 בקוליסאו גנרל רומניאווי שבקיטו היה אמור להתקיים במקור באגורה קאזה דה לה קולטורה, אך הועבר עקב בעיות תחזוקה. המופע ב-26 ביולי 2018 באטלנטיק סיטי ביץ' באטלנטיק סיטי היה חלק מסדרת המופעים "Atlantic City BeachFest Concert ". Tell Me You Love Me World Tour | Demi Lovato, ארכיון אינטרנטי, ‏13 בפברואר 2018 דמי מבטלת את סיבוב ההופעות, באתר ‏מאקו‏, 12 באוגוסט 2018 Demi Lovato Announces 2018 North American Tour With Special Guest DJ Khaled, prnewswire, ‏26 באוקטובר 2017 (באנגלית) Demi Lovato And Kehlani’s Tour Announcement Is One Big ‘Love Fest’, MTV News (באנגלית) Demi Lovato puts mental health center stage, announces wellness treatment program for upcoming tour, ABC News, ‏24 בינואר 2018 (באנגלית) How Demi Lovato's 'CAST on Tour' Concert Experience is Positively Impacting Fans' Lives – And Hers, בילבורד, ‏17 במרץ 2018 (באנגלית) Tour | Demi Lovato, ארכיון אינטרנטי, ‏16 בפברואר 2018 Tour | Demi Lovato, ארכיון אינטרנטי, ‏26 באוגוסט 2018